
ประกาศคณะกรรมการคัดเลือกพนักงานส่วนตำบลเพื่อแต่งตั้งให้ดำรงตำแหน่งในระดับที่สูงขึ้น        สำหรับตำแหน่งบริหารขององค์การบริหารส่วนตำบลหน้าถ้ำ
เรื่อง รับสมัครคัดเลือกพนักงานส่วนตำบลเพื่อแต่งตั้งให้ดำรงตำแหน่งในระดับที่สูงขึ้น
สำหรับตำแหน่งบริหารขององค์การบริหารส่วนตำบลหน้าถ้ำ อำเภอเมืองยะลา จังหวัดยะลา
...............................................................


 ด้วยคณะกรรมการการคัดเลือกพนักงานส่วนตำบลเพื่อเลื่อนระดับสูงขึ้น มาแต่งตั้งให้ดำรงตำแหน่งผู้บริหารที่ว่างขององค์การบริหารส่วนตำบลหน้าถ้ำ จะดำเนินการคัดเลือกพนักงานส่วนตำบลมาแต่งตั้งให้ดำรงตำแหน่งผู้บริหารที่ว่าง จำนวน 1 ตำแหน่ง
อาศัยอำนาจตามความในข้อ 107 ของประกาศคณะกรรมการพนักงานส่วนตำบลจังหวัดยะลา เรื่องหลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล ลงวันที่ 8 มกราคม 2546 (และที่แก้ไขเพิ่มเติมจนถึงปัจจุบัน) และมติการประชุมคณะกรรมการคัดเลือกพนักงานส่วนตำบลเพื่อแต่งตั้งให้ดำรงตำแหน่งในระดับที่สูงขึ้นขององค์การบริหารส่วนตำบลหน้าถ้ำ ครั้งที่ 1/2558     เมื่อวันที่ 23 กรกฎาคม 2558 จึงประกาศรับสมัครคัดเลือกพนักงานส่วนตำบลเพื่อแต่งตั้งให้ดำรงตำแหน่งในระดับที่สูงขึ้นสำหรับตำแหน่งบริหารขององค์การบริหารส่วนตำบลหน้าถ้ำ มีรายละเอียดดังต่อไปนี้
1.  ชื่อตำแหน่งที่จะดำเนินการคัดเลือก
หัวหน้าสำนักปลัดองค์การบริหารส่วนตำบล (นักบริหารงานทั่วไป ระดับ 7)
จำนวน  1  อัตรา
2.  คุณสมบัติของผู้สมัคร
คุณสมบัติเฉพาะสำหรับตำแหน่ง หัวหน้าสำนักปลัดองค์การบริหารส่วนตำบล (นักบริหารงานทั่วไป ระดับ 7)
2.1 ได้รับปริญญาตรีหรือเทียบได้ไม่ต่ำกว่านี้ทุกสาขา ที่ ก.อบต. ก.พ. หรือ ก.ค. รับรอง และ
2.2 ดำรงตำแหน่งหรือเคยดำรงตำแหน่งหัวหน้าส่วนวิชาการและแผนงาน (นักบริหารงาน
ทั่วไป 7) หรือหัวหน้าฝ่าย (นักบริหารงานทั่วไป 7) หรือที่ ก.อบต. เทียบเท่ามาแล้วไม่น้อยกว่า 2 ปี โดยจะต้องปฏิบัติราชการเกี่ยวกับงานบริหารงานทั่วไป หรืองานอื่นที่เกี่ยวข้องมาแล้วไม่น้อยกว่า 1 ปี หรือ 


2.3 ดำรงตำแหน่งหรือเคยดำรงตำแหน่งหัวหน้าสำนักปลัด อบต. 6 หรือหัวหน้าส่วนวิชาการและแผนงาน 6 (นักบริหารงานทั่วไป 6 หรือเจ้าหน้าที่บริหารงานทั่วไป 6) หรือที่ ก.อบต. เทียบเท่ามาแล้วไม่น้อยกว่า 4 ปี โดยจะต้องปฏิบัติราชการเกี่ยวกับงานบริหารงานทั่วไป หรืองานอื่นที่เกี่ยวข้องมาแล้วไม่น้อยกว่า 1 ปี กำหนดเวลา 4 ปีให้ลดเป็น 3 ปี สำหรับผู้ได้รับปริญญาโทหรือเทียบได้ไม่ต่ำกว่านี้ทางการวางแผน การบริหาร การบริหารธุรกิจ สังคมศาสตร์ รัฐศาสตร์ เศรษฐศาสตร์ หรือทางอื่นที่ ก.อบต.กำหนดว่าใช้เป็นคุณสมบัติเฉพาะสำหรับตำแหน่งนี้ได้
 3.  วัน เวลา และสถานที่รับสมัคร 
     ให้ผู้ประสงค์จะสมัครเข้ารับการคัดเลือกยื่นใบสมัครหรือส่งใบสมัครและเอกสารต่าง ๆ ได้ 
/ณ ที่ทำการ...

ณ ที่ทำการองค์การบริหารส่วนตำบลหน้าถ้ำ อำเภอเมืองยะลา จังหวัดยะลา ตั้งแต่วันที่ 10 สิงหาคม – 1 กันยายน 2558 ในวันและเวลาราชการ
4.  เอกสาร/หลักฐานที่ต้องยื่นในวันสมัคร
4.1  ใบสมัคร (เอกสารหมายเลข 1)
4.2  แบบตรวจสอบคุณสมบัติ ฯ (เอกสารหมายเลข 2)
4.3  หนังสือยินยอมให้สมัครเข้ารับการคัดเลือก (เอกสารหมายเลข 3)
4.4  หนังสือรับรองคุณสมบัติฯ  (เอกสารหมายเลข 4)
4.5  รูปถ่ายเครื่องแบบข้าราชการ หน้าตรงไม่สวมหมวก และไม่ใส่แว่นตาดำ ขนาด 1 นิ้ว
จำนวน 3 รูป 
4.6  สำเนาบัตรประวัติพนักงานส่วนตำบล
4.7  สำเนาบัตรประจำตัวเจ้าหน้าที่ของรัฐ
4.8  วิสัยทัศน์ในการปฏิบัติงาน และเอกสารแสดงผลงานที่ประสบความสำเร็จในอดีตอย่างน้อย  
2 ชิ้น จำนวน 9 ชุด  (อาจจัดทำรวมกับวิสัยทัศน์ก็ได้)
4.9  ค่าธรรมเนียมการสมัครคัดเลือก  จำนวน  400  บาท
4.10  ใบรับรองแพทย์ (ออกให้ไม่เกิน 1 เดือน)
4.11  หลักฐานอื่น ๆ เช่น ใบสำคัญการสมรส การเปลี่ยนชื่อ – สกุล (ถ้ามี)



5. หลักเกณฑ์และวิธีการคัดเลือก
              5.1 คณะกรรมการคัดเลือกฯ จะดำเนินการคัดเลือกเพื่อเลื่อนระดับสูงขึ้น โดยการประเมินจากเอกสารข้อมูลต่าง ๆ ที่ผู้สมัครยื่นแสดงต่อคณะกรรมการคัดเลือก ฯ ตามข้อ 4 และจะดำเนินการประเมินความ
เหมาะสมสำหรับตำแหน่ง (สอบสัมภาษณ์)
 5.2 คณะกรรมการคัดเลือกฯ จะพิจารณาผู้มีสิทธิเข้ารับการคัดเลือกแต่ละคน ว่ามีความรู้ ความสามารถ ทักษะ ประสบการณ์ ผลงานในอดีต และวิสัยทัศน์การปฏิบัติงานในตำแหน่ง โดยผู้ที่เข้ารับการ
คัดเลือกต้องนำเสนอวิสัยทัศน์และผลงานในวันทำการคัดเลือกด้วย


6. หลักเกณฑ์การให้คะแนน


    6.1 สมรรถนะหลักทางการบริหาร การปฏิบัติงานในหน้าที่ ความประพฤติและคุณลักษณะอื่น ๆ จำนวน 
100 คะแนน โดยพิจารณาจาก
6.1.1 วิสัยทัศน์ และผลงานที่ประสบความสำเร็จในอดีต  จำนวน 40 คะแนน โดย พิจารณาจากความรอบรู้ในหน้าที่ของตำแหน่งที่จะแต่งตั้ง รวมทั้งความรู้เกี่ยวกับเหตุการณ์ปัจจุบันทางเศรษฐกิจ สังคม และการเมือง แบ่งเป็น
(ก)  วิสัยทัศน์ในการปฏิบัติงานในตำแหน่งที่ขอรับการคัดเลือก  จำนวน  20  คะแนน




 วิสัยทัศน์ในการปฏิบัติงานในตำแหน่งที่ขอรับการคัดเลือกโดยควรจะนำเสนอไม่เกิน 5 หน้ากระดาษ A4 โดยควรนำเสนอข้อมูลด้านต่างๆ ดังนี้


1)  แนวคิดในการปฏิบัติงานในตำแหน่งที่ขอรับการคัดเลือก


2)  แนวทางพัฒนางานในหน้าที่




3)  แนวทางพัฒนาองค์การบริหารส่วนตำบลหากได้รับการคัดเลือก
/(ข) ผลงาน…

 (ข) ผลงานที่ประสบความสำเร็จในอดีต  จำนวน  20  คะแนน
 ผู้เข้ารับการคัดเลือกจะต้องจัดทำเอกสารแสดงผลงาน (ที่ประสบความสำเร็จผลงาน
ละไม่เกิน 5 หน้า กระดาษ A4 เว้นแต่ภาคผนวกตามความเหมาะสม) ที่ประสบความสำเร็จในอดีตเกิดผลดี
และประโยชน์ต่อทางราชการที่จะนำไปเป็นตัวอย่างแก่ผู้อื่น หรือหน่วยงานส่วนราชการอื่นได้ เช่น การจัด
โครงการใหม่ ๆ ที่ประชาชนได้รับประโยชน์จำนวนมาก ๆ หรือการคิดค้นแนวทางการบริหารใหม่ และสามารถ
นำไปปฏิบัติจนประสบความสำเร็จได้ดียิ่งขึ้น โดยจัดทำเป็นเอกสารนำเสนอคณะกรรมการคัดเลือกฯ
6.1.2 ความสามารถในการบริหารงาน  จำนวน  30  คะแนน  
     (ก) ความรู้ในการบริหารงาน จำนวน 10 คะแนน  โดยพิจารณาจาก บริหารสมัยใหม่ การบริหารการเปลี่ยนแปลง การบริหารเชิงกลยุทธ์  เทคนิคการบริหารต่างๆ 

(ข) ความสามารถในการบริหารอย่างมืออาชีพ จำนวน 10 คะแนน โดยพิจารณาจากการตัดสินใจ การคิดเชิงกลยุทธ์ ความเป็นผู้นำ ปฏิภาณไหวพริบ ความสามารถในการแก้ไขปัญหาเฉพาะหน้าและปัญหาต่างๆ ของผู้เข้ารับการคัดเลือก

(ค) ความสามารถในการบริหารงานบุคคล จำนวน 10 คะแนน โดยพิจารณาจาก การยืดหยุ่นและการปรับตัว ทักษะในการสื่อสาร และการประสานงานกับส่วนอื่น



6.1.3 บุคลิกภาพและภาวะผู้นำ จำนวน 30 คะแนน โดยพิจารณาจาก

(ก) ความประพฤติและค่านิยมสร้างสรรค์ที่จำเป็นสำหรับนักบริหาร จำนวน 5 คะแนน

(ข) ความอุตสาหะ จำนวน 5 คะแนน โดยพิจารณาจากความมีมานะ อดทน เอาใจใส่หน้าที่การงาน กระตือรือร้นในการปฏิบัติงาน อุทิศเวลาให้กับทางราชการ มีความขยันหมั่นเพียร

(ค) มนุษย์สัมพันธ์ จำนวน 5 คะแนน โดยพิจารณาจากความสามารถในการปฏิบัติงานร่วมกับผู้อื่นอย่างมีประสิทธิภาพ ยอมรับฟังความคิดเห็นของผู้อื่น ยอมรับในความสามารถของผู้ร่วมงานทุกระดับ แก้ไขและลดข้อขัดแย้งอันอาจจะเป็นอุปสรรคต่องานราชการ และหรือความสามารถในการสร้างสัมพันธ์อันดีกับประชาชนผู้มาติดต่อ รวมทั้งเต็มใจในการให้ความช่วยเหลือและบริการผู้มาติดต่อ

(ง) ความสามารถในการสื่อความหมาย จำนวน 5 คะแนน โดยพิจารณาจาก
ความสามารถในการแสดงความคิดเห็นที่เกี่ยวข้องกับการปฏิบัติงาน การสื่อสารกับผู้บังคับบัญชา ผู้ใต้บังคับบัญชาและเพื่อนร่วมงาน ความสามารถในการใช้ภาษาอย่างเหมาะสม

(จ) ความมั่นคงในอารมณ์ จำนวน 5 คะแนน โดยพิจารณาจากความหนักแน่นของ
สภาวะอารมณ์

(ฉ) ปฏิภาณไหวพริบ จำนวน 5 คะแนน โดยพิจารณาจากความสามารถในการ
ตัดสินใจแก้ไขปัญหาเฉพาะหน้าได้อย่างทันท่วงทีและมีเหตุผลที่ยอมรับได้
6.2  คุณสมบัติของผู้สมัครคัดเลือก จำนวน 100  คะแนน  โดยพิจารณาจาก


(1) การได้รับเงินเดือน



จำนวน   20  คะแนน
(2) วุฒิการศึกษา




จำนวน   15  คะแนน


(3) ระยะเวลาดำรงตำแหน่ง


จำนวน   20  คะแนน


(4) อายุราชการ




จำนวน   15  คะแนน


(5) การรักษาวินัย (ย้อนหลัง 5 ปี)


จำนวน   15  คะแนน


(6) ความดีความชอบ (ย้อนหลัง 5 ปี) 

จำนวน   15  คะแนน 

6.3  เกณฑ์การตัดสิน
                 ผู้ผ่านการคัดเลือกต้องได้คะแนนรวมไม่ต่ำกว่าร้อยละ 70
6.4  การรวมคะแนนผลการดำเนินการคัดเลือก  
                 คณะกรรมการคัดเลือกฯ รวมคะแนนจากการดำเนินการคัดเลือก แล้วจัดลำดับจากผู้ที่ได้
คะแนนสูงสุดไปหาผู้ที่ได้รับคะแนนต่ำสุด และพิจารณาจากผู้ที่อยู่ในลำดับที่ดีกว่าได้รับการแต่งตั้งก่อนผู้อยู่ใน
ลำดับถัดไป และหากคะแนนของแต่ละบุคคลปรากฏว่าคะแนนรวมเท่ากัน จะจัดลำดับผู้ที่มีคะแนนเท่ากัน
ดังนี้
(1) ถ้าคะแนนรวมเท่ากัน จะพิจารณาจากคะแนนสอบสัมภาษณ์ก่อน
(2) ถ้าคะแนนสอบสัมภาษณ์เท่ากันอีก จะพิจารณาจากผู้ได้รับการแต่งตั้งดำรงตำแหน่งในตำแหน่งระดับปัจจุบันก่อน
(3) ถ้าได้รับการแต่งตั้งให้ดำรงตำแหน่งในตำแหน่งและระดับ พร้อมกันอีกให้พิจารณาจากเงินเดือนว่าผู้ใดมีเงินเดือนมากกว่า
(4) ถ้าเงินเดือนเท่ากันอีก จะพิจารณาอายุราชการว่าผู้ใดมีอายุราชการมากกว่า
(5) ถ้าอายุราชการเท่ากันอีก จะพิจารณาจากเครื่องราชอิสริยาภรณ์ชั้นสูงกว่า
(6) ถ้าได้รับเครื่องราชฯ ชั้นเดียวกันอีกจะพิจารณาว่าผู้ใดได้รับก่อน
(7) ถ้าได้รับเครื่องราชฯ ชั้นเดียวกันและพร้อมกันจะพิจารณาว่าผู้ใดมีอายุมากกว่ากัน

7. การประกาศรายชื่อผู้มีสิทธิเข้ารับการคัดเลือก
             7.1 คณะกรรมการคัดเลือกฯ จะประกาศรายชื่อผู้มีสิทธิเข้ารับการคัดเลือกฯ ภายหลังที่ได้ตรวจสอบคุณสมบัติจากเอกสารที่ผู้สมัครยื่นแสดงตามข้อ 4 และจะปิดประกาศให้ทราบ ณ ที่ทำการองค์การบริหารส่วนตำบลหน้าถ้ำ อำเภอเมืองยะลา จังหวัดยะลา ในวันที่ 4 กันยายน 2558

   7.2 กำหนดวันคัดเลือก ณ ห้องประชุมอรุณสวัสดิ์ สำนักงานเทศบาลนครยะลา อำเภอเมืองยะลา จังหวัดยะลา ในวันเสาร์ที่ 12 กันยายน ๒๕๕8 เวลา 08.30 น. เป็นต้นไป

   7.3 คณะกรรมการคัดเลือกฯ จะประกาศรายชื่อผู้ผ่านการคัดเลือกโดยปิดประกาศให้ทราบ ณ ที่ทำการองค์การบริหารส่วนตำบลหน้าถ้ำ อำเภอเมืองยะลา จังหวัดยะลา และทางเว็บไซค์ www.Natum.go.th ในวันจันทร์ที่ 14 กันยายน 2558

8. การขึ้นบัญชีผู้ผ่านการคัดเลือก

    บัญชีรายชื่อผู้ผ่านการคัดเลือกพนักงานส่วนตำบล เพื่อแต่งตั้งให้ดำรงตำแหน่งในระดับที่สูงขึ้นสำหรับตำแหน่งผู้บริหารขององค์การบริหารส่วนตำบล ตามประกาศนี้ ให้ใช้ได้ไม่เกิน 60 วัน นับตั้งแต่ประกาศผลการคัดเลือกเป็นต้นไป และให้แต่งตั้งเฉพาะตำแหน่งผู้บริหารขององค์การบริหารส่วนตำบลหน้าถ้ำ อำเภอเมืองยะลา จังหวัดยะลา เท่านั้น และผู้ผ่านจะถูกยกเลิกการขึ้นบัญชีเมื่อกรณีใด กรณีหนึ่ง ดังต่อไปนี้

1. ผู้นั้นได้รับการแต่งตั้งให้ดำรงตำแหน่งที่คัดเลือกได้ไปแล้ว

2. ผู้นั้นสละสิทธิในการแต่งตั้งให้ดำรงตำแหน่งที่คัดเลือกได้

3. ผู้นั้นออกจากราชการไปไม่ว่าด้วยเหตุผลใดก็ตาม ก่อนที่จะได้รับการแต่งตั้ง

4. เมื่อคณะกรรมการพนักงานส่วนตำบลจังหวัดยะลา มีมติในเรื่องดังกล่าวเป็นอย่างอื่น
/9. การแต่งตั้ง...

9. การแต่งตั้งผู้ได้รับการคัดเลือก
              นายกองค์การบริหารส่วนตำบลหน้าถ้ำ จะแต่งตั้งผู้ที่ได้รับการคัดเลือก ให้ดำรงตำแหน่งในสายงานผู้บริหารขององค์การบริหารส่วนตำบลตามลำดับที่ ในประกาศคณะกรรมการการคัดเลือก โดยความเห็นชอบของคณะกรรมการพนักงานส่วนตำบลจังหวัดยะลา



จึงประกาศให้ทราบโดยทั่วกัน
ประกาศ ณ วันที่  24  เดือน  กรกฎาคม  พ.ศ. 2558






      ร.ต.อ.
(เคียง  ไชยมนตรี)


ประธานคณะกรรมการคัดเลือกพนักงานส่วนตำบล


เพื่อเลื่อนระดับสูงขึ้นมาแต่งตั้งให้ดำรงตำแหน่งผู้บริหารที่ว่าง


ขององค์การบริหารส่วนตำบลหน้าถ้ำ














